**УТВЪРЖДАВАМ:**

**ТОНЧО ВЪРБАНОВ**

*ДИРЕКТОР СУ „АНАСТАСИЯ ДИМИТОВА“*

*ГР. ПЛЕВЕН*

**П Р А В И Л Н И К**

**ЗА ОСИГУРЯВАНЕ НА БЕЗОПАСНИ УСЛОВИЯ НА ОБУЧЕНИЕ, ВЪЗПИТАНИЕ И ТРУД**

 СУ „АНАСТАСИЯ ДИМИТРОВА“

***ЗА УЧЕБНАТА 2022/2023 ГОДИНА***

СЪДЪРЖАНИЕ

**РАЗДЕЛ І. *ОБЩИ ПОЛОЖЕНИЯ***

**РАЗДЕЛ ІІ. *ПРАВА, ЗАДЪЛЖЕНИЯ И ОТГОВОРНИСТИ НА ПЕДАГОГИЧЕСКИЯ И НЕПЕДАГОГИЧЕСКИЯ ПЕРСОНАЛ ЗА ОСИГУРЯВАНЕ И СПАЗВАНЕ НА БЕЗОПАСНИ УСЛОВИЯ НА ОБУЧЕНИЕ, ВЪЗПИТАНИЕ И ТРУД***

**РАЗДЕЛ ІІІ. *УЧЕНИЦИ – ЗАДЪЛЖЕНИЯ, ЗАБРАНИ И ПРАВА***

**РАЗДЕЛ ІV. *ОСНОВНИ ИЗИСКВАНИЯ ЗА ОСИГУРЯВАНЕ НА БЕЗОПАСНА РАБОТА ВУЧЕБНИТЕ КАБИНЕТИ И ФИЗКУЛТУРНИЯ КОМПЛЕКС***

**РАЗДЕЛ V. *САНИТАРНО - ХИГИЕННИ ИЗИСКВАНИЯ ЗА ОСИГУРЯВАНЕ НА БЕЗОПАСНИ УСЛОВИЯ НА ОБУЧЕНИЕ, ВЪЗПИТАНИЕ И ТРУД***

**РАЗДЕЛ VІ. *ПРОТИВОПОЖАРНА И АВАРИЙНА БЕЗОПАСНОСТ***

**РАЗДЕЛ VІІ. *ИНСТРУКЦИИ ЗА БЕЗОПАСНОСТ ПРИ РАБОТА И ОБУЧЕНИЕ***

**РАЗДЕЛ VІІІ. *ПРОПУСКАТЕЛЕН РЕЖИМ***

**РАЗДЕЛ IX. *НАСОКИ ЗА РАБОТА ПРЕЗ УЧЕБНАТА 2022 - 2023 ГОДИНА В УСЛОВИЯТА НА COVID-19***

**РАЗДЕЛ I**

***ОБЩИ ПОЛОЖЕНИЯ***

**Чл. 1.** С този правилник се определят изискванията за осигуряване на безопасни условия на възпитание, обучение и труд в училището.

**Чл. 2.** Правилникът се отнася за всички учители, служители и други лица пребиваващи в училище, ученици от V до ХІI клас в образователно-възпитателния процес и в трудовата дейност в часовете по технологии и предприемачество, физическо възпитание и спорт, специализираните кабинети по химия и ОСС, физика и астрономия, биология и ЗО, ИТ, история и цивилизации, география и икономика и музика, дейностите в класните стаи и останалите помещения в училище и урежда техните права и задължения по осигуряване и контролиране на безопасните условия на възпитание, обучение и труд.

**Чл. 3**. Настоящият правилник определя основните изисквания за безопасни условия, които трябва да се осигуряват и спазват в СУ „ Анастасия Димитрова” гр. Плевен. По смисъла в термина “безопасни условия на обучение, възпитание и труд” се включват хигиенно санитарните условия, противопожарната и аварийна безопасност.

**Чл. 4**. Правилникът се отнася за всички участници в учебно-възпитателния процес, спортна и екскурзионна дейност (ученици, педагогически и непедагогически персонал), както и за пребиваващите (граждани и гости), които по различни поводи се намират на територията на училището.

**Чл. 5.** Правилникът определя правата и задължения за осигуряване и контролиране на безопасните условия на обучение, възпитание и труд в

СУ „ Анастасия Димитрова”, на всички лица посочени в чл. 2.

**Чл. 6. Освен изискванията на този правилник трябва да се спазват и установените в Република** **България** единни, отраслови и фирмени правила, норми и изисквания за безопасни условия на работа, съответстващи на извършваната дейност.

**Чл. 7**. Изменения и допълнения на правилника се правят чрез гласуване на педагогическия съвет.

**Чл. 8.** Контрола по изпълнение на Правилника се осъществява от Директора и Комисията по безопасни условия на труд.

**Чл. 9.** Виновното неспазване на Правилника от:

(1) педагогически и непедагогически персонал в училището се счита за нарушение на трудовата дисциплина;

(2) ученици – за нарушение на Правилника за дейността на училището;

(3)граждани – за нарушение на вътрешно училищните разпоредби и документи.

**Чл. 10.** Виновното неизпълнение се санкционира по реда възприет в съответните документи – административен, дисциплинарен, съдебен, в зависимост от степента на нарушението и произтичащите от него предполагаема или реална опасност за здравето и живота на участниците в училищния живот.

**РАЗДЕЛ II**

***ПРАВА, ЗАДЪЛЖЕНИЯ И ОТГОВОРНОСТИ НА ПЕДАГОГИЧЕСКИЯ И НЕПЕДАГОГИЧЕСКИЯ ПЕРСОНАЛ ЗА ОСИГУРЯВАНЕ И СПАЗВАНЕ НА БЕЗОПАСНИ УСЛОВИЯ НА ОБУЧЕНИЕ, ВЪЗПИТАНИЕ И ТРУД***

**Чл. 11.** Задълженията, отговорностите и правата по този правилник се вписват в длъжностните характеристики на лицата, които ръководят и изпълняват учебните и трудови процеси.

**Чл. 12**. Задължения, отговорности и права на **Директора**:

(1) Утвърждава ***Правилник за безопасни условия на обучение, възпитание и труд*** СУ „ Анастасия Димитрова” в началото на учебната година.

(2) Определя състава и утвърждава със Заповед Комисията за безопасни условия в училище.

(3) Взаимодейства и координира с регионални, общински ведомства и местните органи на държавната власт в дейността си по осигуряване на безопасни условия на обучение, възпитание и труд.

(4) Утвърждава и съгласува с Началника на РС ПБЗН

***План за действия при бедствия, аварии, катастрофи и пожари в***

***СУ „ Анастасия Димитрова”***

 (5) Утвърждава и изпълнява програма за ***Оценка на риска***, разработена по методика на Служба трудова медицина.

(6) Подава годишна декларация в териториалната дирекция „Инспекция по труда“, съгласно изискванията в [Наредба № 3 от 23 февруари 2010 г. за формата, съдържанието, реда и начина за подаване и съхраняване на декларацията по чл. 15,](http://otgovori.info/legislation/Naredba-3-2010-deklaracia-15.zip) ал. 1 от Закона за здравословни и безопасни условия на труд.

(7) Организира учредяването и осигурява обучение на Група по условия на труд (ГУТ), която да организира дейността и приведе условията на труд в съответствие с изискванията на ЗЗБУТ.

(8) Като работодател спазва изискванията в ПОСТАНОВЛЕНИЕ № 56 ОТ 10 МАРТ 2011 г. ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РАБОТНОТО ВРЕМЕ, ПОЧИВКИТЕ И ОТПУСКИТЕ, ПРИЕТА С ПОСТАНОВЛЕНИЕ № 72 НА МИНИСТЕРСКИЯ СЪВЕТ ОТ 1986 Г. (ДВ, БР. 6 ОТ 1987 Г.)

(9) Незабавно уведомява Началника на РУО гр. Плевен, МОН, прокуратурата и гражданска защита в случаите на тежки злополуки и аварии на територията на

СУ „ Анастасия Димитрова”.

(10) Осигурява необходимите средства за обезопасяване и подобряване условията на труд и санитарно-хигиенните условия в СУ „ Анастасия Димитрова”

.(11) Осигурява провеждането на различни видове здравни мероприятия и медицински

прегледи на учениците и персонала, съвместно с медицинското лице обслужващо

училището и наетата служба по трудова медицина.

(12) Осигурява спазването на изискванията на ***Правилника за безопасни условия на обучение, възпитание и труд в СУ „ Анастасия Димитрова” и в******неучебно време***– при провеждането на курсове, избори, празненства и други мероприятия на територията на училището.

(13) Осигурява безопасни условия на труд при сключване на договори с други организации за самостоятелно или съвместно изпълнение на ремонтни, строително-монтажни, товаро-разтоварни и транспортни дейности.

(14) В качеството си на работодател има пълно право да изисква отговорност от лицата, които нарушават изискванията или не изпълняват задълженията си по здравословни и безопасни условия на труд, като предприема административни мерки съгласно КТ.

**Чл. 13.** Задължения, отговорности и права на **Комисията по безопасни условия на обучение възпитание и труд**

(1) Разработва и представя ***Правилника за безопасни условия на обучение, възпитание и труд в СУ „ Анастасия Димитрова” на Директора*** за утвърждаване***.***

(2) Осъществява от името на директора координация и контрол в работата по осигуряване на безопасни и здравословни условия на труд в СУ „ Ан. Димитрова”

(3) Разработва, актуализира и представя на Директора на СУ „ Ан. Димитрова”за утвърждаване ***План за действия при бедствия, аварии, катастрофи и пожари в СУ „ Ан. Димитрова”*** включващ следните приложения:

* ***План за действие на личния състав за гасене на пожари и ликвидиране на авария в СУ „ Анастасия Димитрова”***
* ***План за евакуация на ученици, учители, служители и имущество в случай на пожар, бедствия и аварии* в СУ „ Анастасия Димитрова”**
* ***Инструкция за осигуряване на пожарна и аварийна безопасност на територията на СУ „ Анастасия Димитрова”***
* ***План за работата на Постоянната комисия при бедствия, аварии и катастрофи към СУ „ Ан. Димитрова”*** ***през учебната 2022/2023 година;***
* ***План за работа през зимния сезон и при усложнена зимна обстановка в СУ „ Ан.Димитрова”***

Изготвя ***Анализ на дейностите по ЗЗБУТ*** за състоянието на безопасните и здравословни условия на труд от предходната календарна година, който се обсъжда в ГУТ и училищното ръководство наСУ „ Ан. Димитрова”.

(1) Изготвя ***Програма на дейностите по ЗЗБУТ*** от превантивни мерки и методи за осигуряване и подобряване нивото на защита на работещите и учащите в

 СУ „ Ан. Димитрова”

(2)Разработва, провежда и регистрира всички видове инструктажи на територията СУ „ Ан. Димитрова”, съгласно изискванията в [Наредба № РД-07-2 от 16.12. 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд.](http://otgovori.info/legislation/Naredba-RD-07-2_2009_obuchenie_instruktaj.pdf)

(3) Периодично информира, Директора на СУ „ Ан. Димитрова”за състоянието на условията по безопасност и здраве, както и за изпълнението на поставените задачи, заповеди и предписания.

(4) на Службата по трудова медицина и участва при ***Оценка на риска*** в

СУ „ Ан. Димитрова”

(5) Участва заедно с медицинското лице в извършването на периодичния контролна санитарно-хигиенното състояние на територията на училището и стола.

(6) Проучва и планира необходимостта, и своевременно заявява необходимите средства за изпълнение на дейностите, осигуряващи ЗЗБУТ пред училищното ръководство.

(7) Организира запознаването на учениците, педагогическия персонал, непедагогическия персонал и родителите с настоящия ***Правилник за осигуряване на безопасни условия на обучение, възпитание и труд в СУ „ Ан. Димитрова“, както и негови последващи актуализации.***

(8) Организира провеждането на щателен преглед на цялата база преди започване на новата учебна година, поддържането на реда и хигиената на територията на СУ„Ан. Димитрова“.

(9) Води и съхранява документацията с констатации, предписания и нареждания на контролните органи по безопасни условия на труд, противопожарна безопасност, гражданска защита, инспекцията по труда и др.

(10) Оказва съдействие и помощ на директора при организиране и провеждане на мероприятия по защита при бедствия и аварии на основание действащите наредби и предписания на специализираните институции.

**Чл. 14.** Задължения, отговорности и права на ***Учителите*:**

(1) Носят отговорност за опазване на живота и здравето на учениците по време на учебни занятия и при други учебни форми и дейности, организирани от училището.

(2) Следят за здравословното състояние на учениците и контролират спазването на здравно-хигиенните норми и изисквания по време на учебния процес.

(3) Контролират спазването на правилата за експлоатация и охрана на труда при работа с материали и съоръжения в среди, които могат да бъдат потенциална заплаха за здравето и живота на учениците.

(4) ***Класните ръководители*** в началото на учебната година извършват начален инструктаж за здравословни и безопасни условия на обучение, възпитание и труд на учениците (срещу подпис) в дневник утвърден от Директора за ***начален инструктаж,*** включваща и Раздел ІІІ от настоящия правилник***: Ученици –задължения, забрани и права.***

(5) ***Класните ръководители*** извършват два пъти през учебната година периодичен инструктаж за здравословни и безопасни условия на обучение, възпитание и труд на учениците (срещу подпис) в дневника за инструктажи по утвърдена от Директора ***Програма за периодичен инструктаж*.**

(6) Начален инструктаж се извършва от учителите по физика, химия, биология, физическо възпитание и спорт, труд и техника, информатика и информационни технологии.

(7) Изброените в ал.6 учители, съставят и съгласуват с Директора, и поставят на видно място в съответния кабинет ***Инструкция за безопасни условия на обучение*** по съответния предмет.

(8) Новопостъпили ученици се инструктират в първия учебен ден в училище, от съответния класен ръководител.

(9) В началото на учебната година за всеки ученик от І клас се определя съвместно с родителите му най-краткия и безопасен път от дома до училище и обратно и се препоръчва закупуване и поставяне на светлоотразителни елементи по чантата и дрехите. На учениците от V клас отново се припомнят безопасните маршрути за тяхното движение.

(10) С учениците от V до VІІ клас учителите провеждат ежедневно в края на последния час ”5 минутка” - краткотрайно занимание, напомняне за безопасно поведение на улицата при връщане в къщи.

(11) След завършване на учебните занятия учителите задължително извеждат учениците до главния вход на училището и ги изчакат да се разотидат.

(12) Учителите са длъжни да наблюдават системно работата на учениците и в случай на нарушаване на правилата на безопасност да вземат незабавни мерки и да уведомят училищното ръководство.

(13) Учителите са длъжни да използват всички електроразпределителни устройства съобразно изискванията на безопасността и хигиената на труда. Забранява се използването на неизправни електрически уреди. Във всички случаи при откриване на повреди в електронното оборудването, измервателни уреди, усещане на специфична миризма, дим, нагряване на проводници и др. е необходимо да се изключи напрежението и да се уведоми ЗДУД и Директора. Да не се извършват самоволно ремонтни работи !

(14) Учителите спазват правилата за безопасност на движението в района на училището.

(15) Учителите се грижат за безопасността си в училище - при работа с химични вещества, с високо напрежение, с електронни уреди и др. Не оставят без наблюдение включени в електрическата мрежа уреди (компютри, принтери, скенери, касетофони, ел. котлони, телевизори и др.) и работят съгласно техническата характеристика на съответния уред.

**Чл. 15**. ***Учителите по физика, химия и биология*** носят отговорност за съблюдаване здравословните и безопасни условия на труд при лабораторна работа.

(1) Преди изпълнение на лабораторни работи и лабораторен практикум учителите по физика, химия и биология са длъжни да посочат конкретните изисквания, свързани със спецификата на упражнението, предупреждават за възможни нещастни случаи

**Чл. 16**. ***Учителите по информационни технологии*** са длъжни да провеждат обучението на учениците по предварително утвърдената учебна програма и при спазване на изискванията към техническите средства (Наредба № 9 за здравно-хигиенните изисквания при използването на персонални компютри в обучението и извънучебните дейности на учениците, Обн. ДВ. бр.46 от 7 Юни 1994г.)

(1) Учителите по информационни технологии преди започване на обучението са длъжни да запознаят учениците, които обучават, с изискванията за техническа безопасност при провеждане на занятията и да им проведат съответен инструктаж.

(2) Учителите по информационни технологии отговарят за опазването и съхранението на електрониката в поверения им компютърен кабинет и правилната работа с нея.

(3) В случай на повреда или неизправност на техническите средства по време на учебните занятия, преподавателят е длъжен незабавно да съобщи за това на директора.

(4) След приключване на учебните занятия в компютърната зала преподавателят трябва да провери състоянието на наличната техника, изключи от електрическата мрежа всички компютри и електрическото захранване, затвори всички прозорци.

**Чл. 17.** ***Ръководителите на туристически пътувания*** са отговорни за съблюдаване правилата на техниката на безопасност за опазване живота на учениците, спазвайки Наредба № 2 от 24 април 1997 г. за организирането и провеждането ученически екскурзии и отдих в страната и чужбина.

(1) Стриктно спазват утвърдената от Директора процедура по организиране и провеждане на ученически екскурзии и отдих в страната и чужбина.

(2) Преди всяка екскурзия учениците се запознават с маршрута, обектите, които ще бъдат посетени и задължително се инструктират /срещу подпис/ относно мерките за безопасност, които трябва да се съблюдават.

**Чл. 18**. ***Медицинското лице*** носи отговорност за опазване на живота и здравето на учениците по време на учебни занятия и при други учебни форми и дейности, организирани от училището.

(1) Медицинското лице следи за здравословното състояние на учениците и контролира спазването на здравно-хигиенните норми и изисквания по време на учебния процес.

(2) Педагогическият съветник организира и провежда превантивни възпитателни дейности за предпазване на учениците от негативни прояви, следствие влиянието на неблагоприятни фактори.

(3) Диагностичната, консултантска и посредническа дейност на Психолога трябва да е насочена към проучване и подпомагане на психичното развитие и здраве на учениците;

**Чл. 19.** Учителят ЦДОноси отговорност за живота и здравето на учениците по време на заниманията, както и при организирани училищни и извънучилищни мероприятия.

(1)Учителят ЦДОорганизира, отдиха и физическата активност, заниманията на групите по интереси спазвайки строго правилата за безопасност и здраве ;

(2)Една от водещите цели в работата на Учителят ЦДОе формирането в учениците на хигиенни, здравословни и безопасни образователни и трудови навици и умения.

**РАЗДЕЛ III**

***УЧЕНИЦИ – ЗАДЪЛЖЕНИЯ, ЗАБРАНИ И ПРАВА***

 ***Чл. 20****.* ***Учениците*** *са длъжни:*

(1) Да изслушват внимателно инструктажа на класния ръководител и да участват

Във всички форми на обучението и възпитанието по безопасност и хигиена на труда, които се провеждат от учителите. Да се разписват за проведените инструктажи, с което удостоверяват, че са им известни правилата за безопасност и се задължават най-стриктно да ги спазват.

(2) Да се включат в занятията по защита от бедствия, аварии и катастрофи, противопожарна защита, първа помощ и безопасност на движението, които се

 провеждат по утвърден график в училището.

(3) Да зачитат правата, честта и достойнството на другите, както и да не прилагат психическо и физическо насилие.

(4) Да се явява в училище с прилично облекло и във вид отговарящ на изискванията на училищния правилник.

(5) Да не участват в хазартни игри, да не употребяват алкохол, тютюневи изделия и наркотични вещества.

(6) Да не носят оръжие, както и други предмети, които са източник на повишена опасност.

(7) Да спазват изискванията за дисциплината през междучасията и при провеждане на извънкласни дейности и мероприятия.

(8) Да не възпрепятстват със своето поведение и постъпки нормалното протичане на учебните часове.

**Чл. 21.** *На учениците е строго забранено*:

(1) Самоволно да извършват поправки на ел. уреди, инструменти, ел. инсталации,

 контакти, ключове, мебели и др.

(2) Внасянето в сградата на училището на алкохол, наркотични вещества, запалителни и взривни материали, оръжие, опасни средства и химикали / кибрит,

 запалки, бомбички, пиратки, киселини, основи /.

(3) Сядането на прозорците и парапетите и надвесването над тях.

(4) Влизането в кабинетите, в неучебно време без знанието на преподавателя.

(5) Пушенето в сградата на училището, училищния двор и в района около него.

(6) Внасянето в училище на семки, както и храни, незащитени от РЗИ, с неясен

 произход и качество, продавани от случайни търговци.

(7) Тичането по коридора и в класните стаи .

(8) Паленето на огньове от отпадни и други материали в двора на училището.

(9) На учениците IV клас се забранява напускането на района на училището преди

приключването на последния учебен час –Декларация на родителя, че е съгласен ученикът да напуска района на училището.

(10) Ползването на мобилни устройства по време на учебните занятия.

(11) Да ползват противопожарните уреди (пожарогасители, кофпомпи и др.).

При констатирано нарушение се предприемат мерки съгласно разпоредбите в

Правилника за дейността на СУ „Ан. Димитрова“.

 **Чл. 22**. *При провеждане на туристически пътувания /екскурзии/ на учениците се забранява:*

(1) Навеждане през прозорците на превозните средства, качването и слизането по време на движение, хвърлянето на предмети и др.

(2)Пушене, употребата на алкохол и наркотични вещества.

(3) Катерене по дървета, движението по неосигурени маршрути.

(4) Навеждане през прозорци, тераси, перила на хотели, туристически бази и др.

(5) Къпане във водни басейни, неосигурени със спасители и без разрешението на ръководителя.

(6) Закупуване храни от улични търговци без разрешение на ръководителя.

(7) Контактите с непознати лица в отсъствието на ръководителя на групата.

(8)Учениците се задължават стриктно да спазват указанията на ръководителя на екскурзията.

(9) Учениците се задължават да спазват правилата на култура на поведение при пътуване в обществения транспорт.

**Чл. 23**. *Учениците имат следните права*:

(1) Да бъдат обучавани и възпитавани в здравословна, безопасна и сигурна среда.

(2) Да се консултират и при необходимост да получат помощ от медицинското лице в училище;

 (3) Да се консултират с психолога, относно въпроси касаещи психичното им здраве и развитие.

(4) Да получават актуална информация относно предприетите мерки за осигуряване на безопасни условия на образование и възпитание в

СУ „Ан. Димитрова“.

**PАЗДЕЛ IV**

***ОСНОВНИ ИЗИСКВАНИЯ ЗА ОСИГУРЯВАНЕ НА БЕЗОПАСНА РАБОТА***

***В УЧЕБНИТЕ КАБИНЕТИ, ЛАБОРАТОРИИ, ФИЗКУЛТУРЕН САЛОН И СПОРТНАТА ПЛОЩАДКА***

**Чл. 24**. За осигуряване на безопасна работа в **компютърните кабинети** е необходимо :

(1) При работа с компютрите учениците трябва да са разположени на разстояние 0,50 - 0,70 m от екрана, а разстоянието между очите и клавиатурата да е

 0,40 - 0,50 m.

(2) При работа с компютрите се изисква учениците да стоят изправени на столовете, с удобно разположени върху масите ръце, така че да се постига максимално удобство при работата с клавиатурата и мишката.

(3) Не се разрешава провеждане на две последователни занятия без осигуряване на активна почивка между тях от 10-15 min.

(4) При работа в компютърната зала учениците трябва да внимават за опасности свързани с неизправности в ел. инсталацията (оголени кабели, повредени контакти, ел. ключове, щепсели и др.) и при откриването на такива да предупреждават незабавно преподавателя, без да правят опити да ги поправят.

(5) При движение в залата учениците да не се допират до захранващите кабели на компютрите и друга техника, както и до кабелите на компютърната мрежа.

(6) Компютрите и останалата техника в залата се включват само след разрешение на преподавателя.

 (7) При влизане в залата учениците са длъжни да изчакват напускането й от тези, за които занятията са приключили.

(8) Поради наличието в залата на ел. инсталация по работните маси, се забранява внасянето на напитки и течности.

**Чл.25.** За осигуряване на безопасна работа в кабинета по **технологии** е необходимо:

(1)Да не се влиза в кабинета без разрешение от преподавателя.

(2) Да не се пускат и пипат машините без присъствие на учителя.

(3) Да не се играе с електрическите системи и елементи.

(4) Да се работи само с работно облекло.

(5) Работното място се почиства само при спрени машини и агрегати.

(6) Абсолютно се забранява игра с инструменти в учебния кабинет.

(7) Преди всяка нова задача се прави допълнителен конкретен инструктаж.

(8) Работното място се оставя винаги в почистено състояние.

**Чл. 26**. За осигуряване на безопасните условия във **физкултурния салон** и спортната площадка е необходимо:

(1) Уредите трябва да бъдат здрави и неподвижно закрепени.

(2) Не се допуска игра на уреди, които са физически износени и крият опасност от нараняване.

(3) Да се поддържа в изправност закрепването на спомагателните части (винтове, обтегачи и др.)

(4) Да се играе винаги с гимнастически постелки, които да намалят удара при отскоци от уреди или от евентуални падания.

(5) Да се осигурят средства за увеличаване на триенето между контактните части на тялото и уреда.

(6) Ръководителят на упражнението трябва да оказва помощ при изпълнението на трудните моменти от упражнението и да осигурява пазене в случай на несполучливи опити / прескоци, отскоци и др. /.

(7) Абсолютно необходимо е да се следи за физическото и психическо състояние на учениците и при наличие на отклонения от нормалното да не се изисква изпълнение на трудните елементи.

(8) Физкултурната площадка трябва да бъде постлана с масивна настилка, да бъде с намалена твърдост за да не се допускат наранявания и травми при евентуални падания.

(9) Баскетболните табла и хандбалните врати трябва да бъдат закрепени здраво.

(10) При хвърляне на уреди строго се забранява да се съблюдава да няма хора на мястото около попаденията или периметъра, в който би попаднал евентуално

изпуснатия уред.

(11) Да не се използват физически износени уреди , криещи опасност от нараняване.

**РАЗДЕЛ V**

***САНИТАРНО - ХИГИЕННИ ИЗИСКВАНИЯ ЗА ОСИГУРЯВАНЕ НА БЕЗОПАСНИ УСЛОВИЯ НА ОБУЧЕНИЕ, ВЪЗПИТАНИЕ И ТРУД***

**Чл. 27**. В класните стаи и кабинети трябва да се поддържа постоянна

температура, като не се допускат колебания по-големи от 5о - 6о C.

**Чл. 28**. В междучасията да се осигурява неколкократна обмяна на въздуха в

учебните помещения.

**Чл. 29**. В класните стаи да се съблюдават действащите норми за осветление.

**Чл. 30**. Прозорците и осветителните тела да се почистват най-малко веднъж

месечно.

**Чл. 31**. За лабораториите и кабинетите са задължителни санитарните норми

за шум и вибрации.

**Чл. 32**. Територията на училището и дворните площи да се поддържат чисти,

а отпадъците се събират и изхвърлят, на определените за целта места.

**Чл. 33.** Кабинетът на медицинското лице да бъде оборудван с необходимите

средства и медикаменти за оказване на първа помощ.

**Чл. 34**.Да се поддържат в добър вид и съгласно приетите санитарно-хигиенни изисквания тоалетните помещения.

**Чл. 35**. Постоянното наблюдение и поддръжка на водопроводната, топлофикационната инсталации и канализационната система, се осъществява от отговорниците им под прякото ръководство на Директора.

**РАЗДЕЛ VI**

***ПРОТИВОПОЖАРНА И АВАРИЙНА БЕЗОПАСНОСТ***

**VІ.І.** ***Задължения на педагогическия, административния и помощния персонал****.*

**Чл. 35**. Учителите, служителите и работниците в СУ „Ан. Димитрова” са длъжни да се запознаят с:

**1)** ***ПЛАН ЗА ЕВАКУАЦИЯ НА УЧЕНИЦИ, УЧИТЕЛИ, СЛУЖИТЕЛИ И ИМУЩЕСТВО В СЛУЧАЙ НА ПОЖАР, СТИХИЙНИ И ПРИРОДНИ БЕДСТВИЯ В СУ „АН. ДИМИТРОВА“***

***2) ПЛАН ЗА ДЕЙСТВИЕ НА ЛИЧНИЯ СЪСТАВ ЗА ГАСЕНЕ НА ПОЖАРИ И ЛИКВИДИРАНЕ НА АВАРИЯ В СУ „АН. ДИМИТРОВА“***

***3) ПЛАН ЗА ОСИГУРЯВАНЕ НА ПАБ ПРИ РЕМОНТИ, РЕКОНСТРУКЦИИ И ПРЕОБОРУДВАНЕ В УЧИЛИЩЕ***

***4) ИНСТРУКЦИЯ ЗА ПОЖАРНА БЕЗОПАСНОСТ НА ТЕРИТОРИЯТА НА СУ „Ан. Димитрова“***

**VІ.ІІ. *Противопожарни изисквания към учебните кабинети, лаборатории и работилници****.*

**Чл. 36**. На територията и в помещенията на СУ „Ан. Димитрова“да се поддържа чистота. Всички горими отпадъци и смет да се изнасят своевременно.

**Чл. 37**. Евакуационните изходи трябва да бъдат поддържани съобразно изискванията на противопожарните строително-технически норми.

**Чл. 38.** В класните стаи масите и столовете трябва да са разположени така, че изходите да бъдат свободни.

**Чл. 39**. В мазето е забранено складирането на горими материали.

**Чл. 40**. Системно да се прави проверка на изправността на ел. инсталации и съоръжения. Да не се допускат ел. искри, къси съединения и претоварване на ел. мрежа.

**Чл. 41.** Входните врати, определени за евакуация трябва винаги да са

 свободни от всякакви материали. За осигуряване на бързо отключване трябва да има комплект ключове за евакуационните врати. Единият комплект ключове трябва да бъде на определено място, известно на всички от персонала.

**VІ.ІІІ. *Основни правила за използване на различни средства за гасене на пожари и запалвания****.*

**Чл. 42**. За гасене на твърди горими материали да се използват вътрешните пожарни кранове и кофпомпи.

**Чл. 43**. За гасене на лесно запалими и горими течности да се използват пожарогасители с въглероден диоксид или прахови пожарогасители.

**Чл. 44**. При запалване на електрически инсталации, апарати и съоръжения трябва незабавно да се изключва напрежението. При невъзможност за изключване да се гаси само с пожарогасители с въглероден диоксид.

**РАЗДЕЛ VIІ**

***ИНСТРУКЦИИ***

**VІІ.1. *ИНСТРУКЦИЯЗА БЕЗОПАСНИ УСЛОВИЯ НА ОБУЧЕНИЕ В КОМПЮТЪРНИТЕ КАБИНЕТИ* *на СУ „АН. ДИМИТРОВА ”***

**I. *Общи условия***

1. Пред компютъра да се седи удобно, без напрежение на тялото.

2. Дисплеят да бъде на нивото на очите. Разстоянието между очите и дисплея да е минимум 500 mm, между очите и клавиатурата — минимум 450 mm.

3. Мониторите да се нагласяват така, че да няма отблясъци и отражения.

4. В междучасията да не се гледа в мониторите, за да отпочиват очите. Да се спазва изискването: 1 учебен час работа, 10 -15 min. почивка.

**II. *Организация на работата.***

1. В компютърните кабинети се влиза само в присъствието на преподавателя по информатика и информационни технологии, отговарящ за кабинета.

2. Напускането става организирано след приключване на занятието или с разрешение на водещият занятието.

3. При влизане и излизане от кабинетите, водещият занятието трябва да провери наличието на всички компютри и периферни устройства.

4. Внасянето и използването на компютри и устройства в допълнение на инсталираните в помещението става след разрешение на водещият занятието и Ръководител компютърен кабинет.

5. Незабавно се уведомява съответния преподавател или техническия персонал при:

* мирис на изгоряло, повишен шум от работещ компютър, размазано или трептящо изображение на дисплея;
* неизправни компютри;
* липса на компютри или елементи от конфигурацията им;
* всяка необичайна ситуация.

**III. *Забранени в компютърния кабинет действия****:*

* разглобяване на устройства с каквато и да било цел;
* включване и изключване на кабели и интерфейси;
* промяна в конфигурацията на компютрите и размяна на компонентите им;
* промяна на общото разположение на техниката и мебелировката;
* пушене;
* консумацията на храни и напитки, както и внасянето им във форма, позволяваща консумация;
* внасяне на обемисти предмети и багаж, на силно миришещи, дразнещи и опасни предмети и вещества;
* въвеждане на животни.

**IV. *Действия при възникване на опасност***

ІV.1. При възникване на опасност незабавно се уведомява съответния преподавател и се изпълняват неговите инструкции.

ІV.2. При авария или инцидент с компютър първото и задължително действие е изключването му чрез изваждане на захранващия кабел от контакта.

ІV.3. При пожар и наличие на пожарогасител, той се ползва незабавно от намиращите се в помещението.

**V. *Действия при евакуация***

При необходимост от евакуация, помещението се напуска бързо, но без паника:

първи напускат намиращите се най-близо до изхода;

оказва се помощ на хора със затруднено придвижване;

изнасят се внимателно хората, в невъзможност да напуснат сами;

спазват се указателните табели за най-близкия авариен изход

**VІІ.2. *ИНСТРУКЦИЯ* *ЗА БЕЗОПАСНИ УСЛОВИЯ НА ОБУЧЕНИЕ В КАБИНЕТА ПО ТРУД И* *ТЕХНОЛОГИИ В СУ „АН. ДИМИТРОВА“***

***ЗА УЧЕНИЦИТЕ Е НЕОБХОДИМО:***

1. Да изслушват внимателно инструктажа и всички други форми на обучение по БХТ и ПБ, които се провеждат от учителите по труд и техника и технологии.

2. Да се разписват в книгите за инструктажа, с което удостоверяват, че са им известни правилата и изискванията за безопасност и се задължават най-стриктно да ги спазват.

3. Строго да спазват разпоредбите по БХТ и ПБ, правилата за вътрешния ред и поведение в ***СУ „ Ан. Димитрова”***, като изпълняват дадените им указания в това направление. Да подържат образцов ред, чистота и висока култура на работното си място.

4. Да ползват задължително предпазно работно облекло и личните предпазни средства, които се полагат при извършване на съответни дейности.

5. Преди започване на работа или дейност да огледат внимателно работното си място и при забелязване на най-малки неизправности или несъответствия, веднага да уведомяват преподавателя.

6. През време на своята дейност да изпълняват с голямо внимание и само определената работа. Всяко разсейване, отклоняване на погледа, разговори и други, могат да доведат до трудови злополуки и нещастни случаи. Това особено важи за дейности, при изпълнението на които се ангажират по двама и повече ученици. В такива случаи ученикът, който трябва да включва машината, апаратурата или съоръжението, се задължава да даде сигнал.

7. Преди да напуснат работните си места, да предадат инструментите си почистени и в пълна изправност.

8. При включване на електрически машини и уреди, да се избира подходящ контакт, най-близко стоящия, за да не се подлага кабела на механични повреди.

9. В междучасията кабинета задължително да се проветрява.

10. Забранява се посягане към съучениците с остри и режещи инструменти и приспособления.

11. При работа с лесно запалими течности /разредители, ацетон / учениците да бъдат много внимателни и да работят под наблюдение на учителя.

12. Да не предприемат по своя инициатива определена работа, с която не са запознати добре и за всяка нова работа да изискват инструктаж от учителя.

**VІІ.3. *ИНСТРУКЦИЯ* *ЗА БЕЗОПАСНИ УСЛОВИЯ НА ОБУЧЕНИЕ ВЪВ ФИЗКУЛТУРНИЯ САЛОН НА СУ „АН. ДИМИТРОВА“***

**1.**В часовете по физическо възпитание и спорт, учениците се задължават:

* Да участва със спортен екип
* Да не носят гривни, пръстени и колиета по време на заниманията.
* Да участват само ако са в добро здравословно състояние.
* Да изпълняват бързо и точно разпорежданията на учителя.
* Да се разгряват преди занимания със физически упражнения и игри.
* Да играят на уреди само по изричното нареждане на учителя, след необходимите обяснения, обезопасяване на уредите и осигуряването на пазещ ученик или учител.
* Да спазват създадената организация за работа в часа.

2. Учениците нямат право:

Да влизат във физкултурния салон без разрешение на учителя;

Да използват саморазправа при решаването на споровете помежду им;

Да напускат спортната площадка или салона без разрешение на учителя;

Да се борят и гонят из коридора;

Да рушат училищната собственост, което може да доведе до опасност за тяхното здраве и живот от счупени прозорци, повреда на ел. контакти, лампи и ключове).

**VІІ.4. *ИНСТРУКЦИЯ* *ЗА БЕЗОПАСНИТЕ УСЛОВИЯ НА ТРУД НА РАБОТНИК-ПОДДРЪЖКА В СУ „АН. ДИМИТРОВА“***

***През време на работа работникът е длъжен да изпълнява следното:***

1) Да работи с установените лични предпазни средства .

2) Да не отвлича вниманието си с други неща и лица .

3) Да извършва производствените операции по указания му безопасен начин.

4) Да не пуши в работилницата .

5) При извършване на ел. монтажни работи да се изключват уредите с изолирани ръкохватки.

6) Състоянието на изолацията и сигурността на електрообезопасяване да се проверят най-малко два пъти в годината.

7) Да не се пипат открити тоководещи части.

8) При евентуално запалване на електрическата инсталация, апарати или съоръжения незабавно да се изключи напрежението и да се гаси само с пожарогасители с въглероден диоксид.

9) Всички неизправности по инсталациите, повредите на материално-техническата база засягащи безопасността и здравето на учениците, учителите и служителите в СУ „ Ан. Димитрова”да се отстранят навреме. Ако това е невъзможно се спират от експлоатация или се ограничава достъпа до съответното място.

**VІІ.5. *ИНСТРУКЦИЯ* *ЗА БЕЗОПАСНИ УСЛОВИЯ НА ТРУД НА ЧИСТАЧИТЕ* *В СУ „АН. ДИМИТРОВА“***

1) Почистването на стъклата на прозорците, на перилата да става с особено внимание, като навеждането навън е минимално.

2) При подготвянето на дезинфекционните разтвори, поставянето на дизефектанта да се спазват точните съотношения, посочени в упътването и от медицинското лице, с цел предотвратяване на инхалирането на отровни газове /хлор и др./.

3) При работа с препарати като кислол, кислин, белина да се работи с гумени ръкавици и да се поставя марлена превръзка на устата.

4) Почистването на сняг, лед в района на училището да става с подходящо облекло и обувки, за да се избегнат навяхвания и счупвания.

5) При хигиенизирането двора и районите около училището отпадъците веднага да се изхвърлят на определените за това места.

6) С цел намаляване на пожарната опасност и избягване замърсяването с отровни вещества отделени при горенето, строго е забранено изгарянето на отпадъците на територията на СУ „ Ан. Димитрова”.

**VІІ.6. *ИНСТРУКЦИЯ ЗА БЕЗОПАСНИ УСЛОВИЯ НА ТРУД НА АДМИНИСТРАТИВНИЯ ПЕРСОНАЛ В СУ„АН. ДИМИТРОВА ”***

1) При работа с компютър трябва разстоянието от монитора да е 0,50 m– 0,70 m, а разстоянието между очите и клавиатурата да е 0,40 m – 0,50m.

2) При работа с компютрите трябва да се стои изправен на стола, с удобно разположени върху масите ръце, така че да се постига максимално удобство при работа с клавиатурата и мишката.

3) На всеки час непрекъсната работа с компютър се препоръчват 15 min почивка.

4) При работа трябва да се внимава за опасности свързани с неизправности в ел. инсталацията и при откриване на такива да се предупреди електротехника без да се опитват да ги поправят.

5) Забранява се включването на отоплителни уреди извън специално оборудвани за тази цел пожаробезопасни места и одобрени със Заповед на директора.

**РАЗДЕЛ VІІІ**

***ПРОПУСКАТЕЛЕН РЕЖИМ В СУ „АН. ДИМИТРОВА“***

Пропускателния режим се осъществява от *7.30 ч. до 16.30 ч.*

***Задължения на портиера по време на осъществяване на***

***пропускателния режим****:*

1. Влизането в училището на външни лица да става само с показване на лична карта и записване на имената и датата на издаване в дневника на пропуска.

2. За ежедневно влизащите в училище възрастни, придружаващи малки ученици да се изготвят от класните ръководители списъци, с пълните данни на лицата.

3. В училище не се допускат лица със съмнително поведение, употребили алкохол и с обемни багажи.

4. Ученици в училището се допускат след представяне на лична карта или бележник.

5. Не се допуска използването на училищния двор и спортната площадка от граждани. Там могат да пребивават ученици от училището до 16.30 часа.

6. Абсолютно се забранено пушенето и употребата на алкохол в учебната сграда, физкултурния комплекс, двора и спортните площадки.

7. Забранява се влизането и паркирането на моторни превозни средства на територията на училището, с изключение на автомобили, осигуряващи условия за образователно-възпитателния процес или дейността на трети лица, с които СУ „ Ан. Димитрова”е в договорни отношения.

***ПРЕХОДНИ И ЗАКЛЮЧИТЕЛНИ РАЗПОРЕДБИ***

1. Правилникът за осигуряване на безопасни условия на възпитание, обучение и труд в училище се издава на основание ЗЗБУТ и на чл. 5 ал. 1 от Инструкция на МОМН обнародвана в ДВ бр. 61 от 1996 г.

2. Настоящият правилник влиза в сила от началото на учебната 2021/2022 година.

3. Указания за прилагане на правилника се дават от определеното със заповед на директора длъжностно лице.

4. За осигуряване на безопасни условия на възпитание, обучение и труд в училище е задължително спазването на настоящия правилник, както и на Наредба № РД-07-2 от 16.12.2009 г. за Условията и реда за провеждането на периодично обучение и инструктаж на работниците и служителите по правилата за осигуряване на ЗБУТ на МТСП.

5. Контролът по спазването на Правилника за осигуряване на безопасни условия на възпитание, обучение и труд се осъществява от директора на училището.

**РАЗДЕЛ ІX**

***НАСОКИ ЗА РАБОТА ПРЕЗ УЧЕБНАТА 2022 - 2023 ГОДИНА В УСЛОВИЯТА НА COVID-19***

**Oбщи** (*задължителни*) и **препоръчителни** (*приложими частично* ) мерки и правила.

***А. Задължителните мерки******за ограничаване на рисковете от разпространение на вируса включват:***

1. Спазване на общите здравни мерки.
2. Носене на лични предпазни средства - маски.

Носенето на маска или шлем е задължително:

* в общите закрити части на учебната сграда - преддверие, фоайета, стълбища, коридори, санитарни възли, медицински кабинет, учителска стая – за всички ученици, учители, в т.ч. от външните за институцията лица;
* в класните стаи и другите учебни помещения (бази за учебно-практическо обучение, кабинети, физкултурен салон) – от учителите, които преподават на ученици от повече от една паралелка/клас/етап, в зависимост от прилагания в училището модел на дистанциране (между паралелки/класове/етапи). При учители, които преподават само в една паралелка носенето на защитна маска/шлем е по тяхно желание;
* Носенето на маска в класната стая от учениците е по желание.
* Горните правила за носене на маски са съгласно действащи здравни правила общо за страната и избрания модел за ограничаване на взаимодействието между паралелките. Същите могат да се променят при промяна на общите правила от министъра на здравеопазването.
* Маските за учениците се осигуряват от децата, респ. техните родители. Училищата осигуряват маски в случаите, когато учениците нямат такива или не са подходящи за ползване, а за учителите - маски или шлемове.
* Дезинфекция на повърхностите и проветряване.
* Необходимо е ежедневно двукратно (преди началото и след приключване на смяната) влажно почистване и дезинфекция на всички критични точки – подове в училища, бюра, чинове, маси, дръжки на врати, прозорци, ключове за осветление, парапети, уреди, екрани, мивки, кранове и др., а при наличие на потвърден случай на COVID-19 хигиенните и дезинфекционните мероприятия трябва да се увеличат, като в зависимост от обектите варират от 4 пъти на ден до дезинфекция на всеки час.
* Учебните стаи се проветряват по време на всяко междучасие, като се обръща специално внимание на кабинетите, учителската стая, физкултурния салон, лабораториите, работилниците, в които повърхностите, мишките, клавиатурите и инструментите се дезинфекцират във всяко междучасие.
* Във всички санитарни помещения и тоалетни в училищата е необходимо да се следи за изразходването и своевременното осигуряване на течен сапун или дезинфектанти, еднократни салфетки за подсушаване на ръцете, тоалетна хартия, както и регулярно изхвърляне на боклука.
1. Засилена лична хигиена и условия за това:
* Осигуряване на течаща топла вода и сапун във всяко санитарно помещение, както и в тоалетните за всички ученици и работещи.
* Поставяне на дезинфектант за ръце на хода на училището, в учителската стая и в коридорите, а при възможност - и в класните стаи, лабораториите и работилниците, като тяхната употреба следва да е контролирана.
* Създаване на навици за миене на ръцете с течен сапун и топла вода след посещение на тоалетната, преди хранене, след отдих на открито/физическа култура, при кихане и кашляне.
* Правилно използване на дезинфектант за ръце, който се нанася върху чисти ръце.
* Елиминиране на вредни навици, свързани с докосване на лицето, носа, устата и очите.
1. Спазване в столовата и в бюфета на публикуваните на интернет страницата на МЗ и БАБХ „Препоръки към бизнес операторите и работодателите от хранителния бизнес“
2. Създаване на вътрешноучилищна организация и спазване на правилата във връзка с епидемията
* Определяне от директора на лице, отговорно за организация и спазване на правилата във връзка с епидемията.
* Разпределяне на отговорностите в училищния екип и задълженията на останалия персонал, в т.ч. и графици за дежурства.
* Запознаване на персонала, учениците и на външните посетители със здравните изисквания.
* Създаване на организация на хигиенните и дезинфекционните дейности и запознаване с инструкциите за начина на ползване на съответните биоциди, вкл. и правилното приготвяне на дезинфекционните разтвори, за биоцидите, които не са готови за употреба, съгласно издадените от МЗ разрешения съвместно от медицинското лице в училището и/или под методичната помощ на РЗИ.
1. Максимално ограничаване на контактите между ученици от различни паралелки при осъществяване на заниманията по интереси.
* Организиране на групи за занимания по интереси в рамките на паралелката, а при необходимост от смесване на ученици от различни паралелки, в т.ч. и от различни училища – разреждане на учениците и осигуряване на нужната дистанция, която да не позволява пряко взаимодействие между тях.
* При заниманията по интереси, свързани с колективни спортове, се прилагат актуалните здравни регулации на Министерството на здравеопазването.

***Б. Препоръчителни мерки. Тези мерки се прилагат доколкото и където е възможно.***

***В. Възпитателните мерки включват****:*

Основно предизвикателство при избора на решения е осигуряването на дистанция между учениците от различни класове в т. нар. критични зони – коридори и стълбища, тоалетни и миялни, столове и бюфети, компютърни кабинети и физкултурни салони.

1. Провеждане на периодични разговори/беседи в рамките на 5-10 минути, съобразени с възрастовите особености на учениците, за правилата, личната отговорност и живота на всеки един от нас в условията на епидемия от COVID-19. Разговорът има за цел най-вече да напомни на учениците за спазване и съблюдаване на правилата за лична хигиена и физическа дистанция и за възпитание на отговорно поведение към себе си и към останалите.
2. Напомняне на децата да докосват по-малко предмети в класната стая и в останалите помещения, както и да не споделят храни и напитки.
3. Даване на личен пример на учениците от педагогическите специалисти.
4. Поставяне на видно място – в коридори/класни стаи/столове/тоалетни информационни материали (плакати) за правилна хигиена на ръцете, спазване на физическа дистанция, респираторен етикет, носене на защитни маски.

 ***СПИСЪК ОТ ПРЕПОРЪЧИТЕЛНИ РЕШЕНИЯ:***

 ***За осигуряване на дистанция между паралелките***

1. **Класни стаи и организация на учебния процес**
* Отказ от кабинетната система и определяне на отделни класни стаи за различните паралелки, при което учителите се местят, а не учениците.
* Ограничаване на използване на кабинети само при липса на други възможности за осъществяване на обучението по съответния учебен предмет – напр. ИКТ кабинет, лаборатории, работилници и физкултурен салон.
* Провеждане на максимален брой часове на открито, когато метеорологичната обстановка позволява това.
* Ползване на материална база на съседна сграда. Базата трябва да е подходяща и благоприятна като физическа среда и придвижването до и обучението в нея да не е свързано с допълнителни рискове за децата.
* Използване на една учебна маса от един ученик и разполагане на местата за сядане на учениците шахматно, където е приложимо (при малочислени паралелки и по-големи класни стаи).
* Осигуряване на физическо разстояние между масата/катедрата/бюрото на учителя и първия ред маси/чинове на учениците, в т.ч. и чрез освобождаване на първия ред маси/чинове, с цел спазване на дистанция от поне 1,5 метра по време на обучение, където е приложимо, особено при работата на учителите с повече от една паралелка.
* Разпределение на часовете между учителите по един предмет с цел формиране при възможност на норма преподавателска работа в рамките на един випуск.
* Намаляване на ненужни предмети в коридори/класни стаи.
1. **Коридори и стълбища**
* Организация за еднопосочно придвижване в коридорите и по стълбите.
* Правила за регулиране на влизането и излизането в сградата на училището, без струпване на входа и при спазване на дистанция.
1. **Междучасия. Тоалетни/санитарни помещения**
* Правила учениците да не се струпват (да се определи максимален брой ученици, които могат да влизат, в зависимост от капацитета).
* Свободен режим за ползване на тоалетните, подходящ при седмично разписание.
1. **Входове**
* По възможност да се отворят повече входове (за училищата с повече ученици), така че да не се допуска струпване. Условието е обаче да има лице за осигуряване на пропускателния режим на всеки вход.
* Разделяне на паралелките при ползване на различните входове (където е приложимо).
1. **Стол и бюфети**
* Хранене по график.
* Обособени зони за хранене за отделните паралелки.
* Правила да не се допускат опашки от близкостоящи ученици (когато са паралелки, които не си взаимодействат).
* Недопускане на споделяне на храни и напитки.
* Организация за хранене под формата на кетъринг в класните стаи с индивидуални прибори.
1. **Училищен двор**
* Максимално ограничаване на влизането на външни лица в сградата на училището чрез маркиране на зони за достъп на родители в двора и в близост до входа.
* Допускане на придружители на деца със СОП в училището при спазване на изискванията за физическа дистанция и дезинфекция.
* Разделяне на дворовете на зони за отделни паралелки.
* Провеждане на повече занятия навън.
* Провеждане на занятия извън училището, когато това е удобно, мястото е по-широко и по-безопасно и не е свързано с риск и много време за придвижване (напр. в помещения на читалището, което наблизо).
1. **Недопускане на външни лица в дворовете и през почивните дни. Комуникация. Учителска стая**
* Ограничаване на близката комуникация между учители и на престоя им в учителската стая.
* По-голяма част от комуникацията се осъществява в електронна среда (по телефон, електронна поща, платформи и др.), а при необходимост от пряка комуникация се спазват изискванията на физическа дистанция и носене на защитни маски или шлем.
* Комуникация с родителите се осъществява предимно с електронни средства, а индивидуалните срещи и консултации се провеждат по предварителна уговорка и при спазване на изискванията на МЗ.
* Провеждане на родителски срещи, събрания на Обществения съвет, общи събрания и педагогически съвети в електронна среда, а при нужда от пряка комуникация в по-голямо помещение, което гарантира спазване на правилата на МЗ.
1. **Физкултурен салон**
* Използване на физкултурния салон само в месеците, когато не е възможно провеждане на часовете на открито и възможност за провеждане на часа и в други подходящи помещения в училището.  При невъзможност, поради спецификата на сезона, във физкултурния салон се провеждат часовете само на един клас.
1. **Игротека**
* Използване на ресурси от училищната игротека с предварителна заявка онлайн.
* Да не влизат повече от двама ученици и да са на отстояние един от друг.
1. **Озониране и пречистване на въздуха**
* Използване на бактерицидни лампи от затворен типза дезинфекция на въздух, които могат да работят без прекъсване в присъствието на хора. Препоръчва се използваните от системите пури да не продуцират озон (ozon-free).
* Използване на устройства за пречистване на въздуха, които да унищожават вируси и бактерии, в т.ч. вируса на COVID-19.